اؤلکه‌نین قوزیی- باتی‌سینداکی سیلیوری یئرآلتی طبیعی گاز انباری‌نین گئنیشلندیریلمه‌سی لاییحه‌سی بو تاسیسی آوروپانین ان بؤیوک گاز انبارینا چئویره‌جک.
"بونو تورکیه-‌نین انرژی و طبیعی ثروت‌لر ناظیری فاتح دؤنمز دئییب.
او، گاز انباری‌نین توتومونون گئنیشلندیریلمه‌سی لاییحه‌سی‌نین تورکیه-‌نین انرژی تهلوکه‌سیزلیگی باخیمیندان اهمیتینی وورغولاییب. "حاضیردا سیلیوری-ده 3،2 میلیارد متر مکعب توپ‌لانا بیلر، لاکین تئزلیکله بو رقم 4،6 میلیارد متر مکعبه چاتا‌جاق. بیز همچنین گاز تداروک قابیلیتینی گونده 28 میلیارد متر مکعبدن 75 میلیارد متر مکعبه چاتدیراجاغیق"، - فاتح دؤنمز بیلدیریب.
ناظیرین سؤزلرینه گؤره، لاییحه‌نین بو ایلین سونونادک باشا چاتدیریلماسی پلانلاشدیریلیر. "توز-گؤلو" یئرآلتی گاز انباریندا دا انبار توتومونون گئنیشلندیریلمه‌سی اوزره ایشلر داوام ائتدیریلیر. "حاضیردا بو انبارین حجمی 1،2 میلیارد متر مکعب دیر. 1،5 - 2 ایلدن سونرا حجم 5،4 میلیارد متر مکعبه چاتا‌جاق"، - ناظیر قئید ائدیب.
او همچنین خاطیرلادیب کی، حاضیردا هر ایکی تاسیس فعالیتده‌دیر.
"توز-گؤلو" انباری تام، سیلیوری انباری ایسه 82% دولودور. انبارین قالان حیسه‌سی سپتامبرین سونونا کیمی دول‌دورولا‌جاق. قیش باشلایانا قدر بوتون انبارلار گازلا دولا‌جاق"، - فاتح دؤنمز علاوه ائدیب.
